khistorydata/jeongjo-sjw-relations huggingface dataset:
정조 18년
吏曹啓目粘連觀此知敦寧府事李致中上疏則以爲臣本無敦寧格例所拘不可仍冒亟命遞改亦爲白有臥乎所旣無敦寧則似當許遞是白乎矣重臣所帶遞仍當否臣曹不敢擅便上裁何如判付啓依回啓施行爲良如敎
정조 18년
奎章閣直提學鄭大容疏曰伏以臣於一日之內閣銜館職除旨聯翩分外恩榮行路聳瞻章皇肅命秖緣義分之怵而惝怳踧踖迨不省措躬之所也館錄後呈辭雖依玉署已例區區顒望庶幾本兼之竝解迺者館職則恩遞閣銜則仍帶臣於是且感且惶冞增抑鬱不避瀆擾之誅敢暴至切之懇惟聖明垂察焉臣之周旋閣職殆近十年于玆今若以淸選爲辭遜則已失之晩矣亦近於飾也臣固不敢形言而直閣則雖淸選其職視直學稍庳耳凡百事務幸賴諸長僚在指授則從之諮訪而行焉率是惟勤庶免大過然而如臣之鈍滯鹵莽者旣無當詞華又素乏於記聞觸事憒劣隨處空疎備位具臣惶愧日積況是職也上而應對顧問下而主掌考試其責尤重其任或專今以所不能於稍庳之職者引而進之於旣專且重之責之任則其萬不堪承奚但爲空疎憒劣而已哉譬如駑駘之馬雖令輕擔負而適莽蒼猶且喘喘流汗殆無以自力於趲程若又任萬匂之重命千里之駕强之以騰驤馳驟之才則其十步九頓至於顚蹶而後已者理勢之固然也今臣之已試蔑效叨此濫陞必不免駑駘顚蹶之患臣身之大小狼狽固不足恤在朝家歷試器使之方豈容如是乎斷斷微忱實非例讓伏乞聖慈俯賜諒察亟命鐫改臣所帶閣銜以重公器以安私分千萬幸甚臣無任云云答曰省疏具悉卿其勿辭行公
정조 18년
甲寅六月初六日卯時上御重熙堂左承旨入侍時左承旨李羽晉假注書申星模記注官金良倜承膺祚以次進伏訖上命書榻敎曰王大妃殿進御加味六和湯前方中人蔘減五分自今日一貼式限五貼煎入又命書傳敎曰都承旨聞有實恙許遞前望單子入之待下批牌招察任又命書傳敎曰召對爲之仍命退承史以次退出
정조 18년
甲寅六月初六日辰時上御熙政堂召對入侍時參贊官南公轍侍讀官任希存檢討官金近淳待敎李存秀假注書申星模記注官金良倜承膺祚以次進伏訖上命進講希存伏讀貞觀政要自貞觀十一年止不得不愼訖近淳伏讀自貞觀中止嘉納其言訖存秀伏讀自貞觀五年止上燭三辰訖公轍伏讀自昔三王之敎子止覬披文之相質訖星模伏讀自在宗周之積德止當傳芳於前典訖良倜伏讀自中興上嗣止獨無情而內愧訖膺祚伏讀自以小臣之愚鄙止綵物三百段訖上命陳文義希存曰太宗之敎訓至矣而未能知表率之道此所以聖人之必貴於身敎者也上曰下番亦陳文義可也近淳曰褚遂良之諫太宗語甚切而意亦好皇子之敎以經學須其積習固自美規而以此道推之無處不可大抵人必貴敎養有素老成後需用矣雖以擇守宰言之踐歷旣多亦知稼穡之艱然後任而用之可免顚沛僨事之患伏願必以老成人爲用似宜矣上曰其言好矣上曰待敎亦陳文義可也存秀曰三王敎子之道必以早諭爲貴早諭之方亦不過親賢二字當今急務無過於是矣上曰其言亦好矣上曰參贊官亦陳文義可也公轍曰玉堂閣臣已盡達矣仍命退諸臣以次退出
정조 18년
行都承旨黃昇源坐左承旨李羽晉坐右承旨金啓洛坐直左副承旨尹致性坐直右副承旨金載翼坐同副承旨南公轍坐注書鄭文始病一員未差假注書曺錫中仕申星模仕直事變假注書韓致重仕
정조 18년
李羽晉啓曰來十一日輪對日次矣敢稟傳曰爲之
정조 18년
南公轍啓曰來十一日朝參日次矣敢稟傳曰停
정조 18년
傳于尹致性曰都承旨左副承旨入侍
정조 18년
傳于李羽晉曰奉審承旨入侍
정조 18년
以監軍望筒傳于南公轍曰兵曹正郞康聖翊吏曹郞廳中口傳相換
정조 18년
吏曹口傳政事兵曹正郞康聖翊吏曹正郞申龜朝相換
정조 18년
甲寅六月初七日卯時上御誠正閣都承旨左副承旨入侍時行都承旨黃昇源左副承旨尹致性假注書曺錫中記注官金良倜承膺祚以次進伏訖上曰騎郞蔡弘直李允行誰也昇源曰弘直卽參判廷夏姪允行故應敎度遠從曾孫矣上曰此人非不可爲此職而履歷太不足此後則騎郞各別擇差事嚴飭銓曹可也上曰禮房承旨入侍出榻敎賤臣承命出傳與左承旨李羽晉偕入進前上命書傳敎曰禮房承旨馳詣明陵奉審摘奸以來仍敎羽晉曰昔在先朝每當明陵傳香親臨月臺聖慕不勝愴感至日午而或未還內今當如此潦熱祭物凡節各別精潔諸享官亦皆虔誠將事以體先朝聖孝之萬一事必須嚴飭局內諸陵及昌陵弘陵一體奉審以來可也羽晉承命先退上敎昇源曰褒貶開坐何可年年待提敎而後爲之耶今番則不欲以貶坐事下敎領右相須先自所帶衙門從速開坐後嚴飭百各司之意卿須書出筵敎傳于大臣可也仍敎曰政院尙無褒貶入來者耶京外貶單之隨到錄入卽院中之故例而尙無消息問于昨日坐直承旨以入賤臣承命出傳回奏曰御營廳貶單昨日午時到院而承旨忘却故例未及錄入云矣上命書傳敎曰昨日坐直承旨爲先從重推考該房承旨亦爲推考仍命退承史以次退出
정조 18년
甲寅六月初七日酉時上御誠正閣奉審承旨入侍時左承旨李羽晉假注書申星模記注官金良倜承膺祚以次進伏訖上命進奏羽晉曰臣承命馳詣明陵陵所奉審則無頉祭物祭器祭井奉審則極爲精潔獻官與諸執事摘奸則無頉局內諸陵一體奉審則亦皆無頉而第臣有區區之見故敢此仰達矣陵所廳廨事體不輕至於香火廳尤爲自別而以臣端午差祭時所見言之宣陵香火廳廳板頹落塡祝之際無以容旋今番奉審時敬陵昌陵齋舍無非傾圮亦甚可悶申飭該曹俾爲趁卽修葺之地何如上曰嚴飭畿伯與齋郞相議往復京司使之從速修補可也出擧條羽晉曰陵寢忌辰祭享九色餠品中豆團餠若値暑月不無欠精之慮永禧殿祭享則餠爲六色故冬月用豆團餠夏節用敬團餠而至於陵享則敬團旣在九色之內勢不可隨節換色卽令太常從長商礭以他色可代之餠稟旨互用似好故敢此仰達矣上曰依爲之與本寺提擧相議使之登筵時稟旨可也出擧條上曰所過處雨澤與農形如何羽晉曰雨澤則周洽已過姑無受害之慮農形則遍觀路傍可占豐登之漸矣仍命退承史以次退出
정조 18년
行都承旨黃昇源坐左承旨李羽晉坐直右承旨金啓洛坐左副承旨尹致性坐右副承旨金載翼坐直同副承旨南公轍坐注書鄭文始病一員未差假注書具得魯仕直李允謙仕事變假注書申絢仕
정조 18년
尹致性啓曰大司憲李鼎揆掌令鄭尙愚執義柳雲羽持平李東宇李重蓮未肅拜掌令李日運呈辭監察茶時之意敢啓傳曰知道
정조 18년
李羽晉啓曰初庚不遠盛炎方熾自明日處暑間視事頉稟之意敢啓傳曰知道
정조 18년
黃昇源啓曰吏曹參判丁範祖除拜後過三日不爲出肅依定式推考警責仍卽牌招察任何如傳曰允
정조 18년
黃昇源啓曰假注書曺錫中申星模事變假注書韓致重身病猝重勢難察任今姑改差何如傳曰允
정조 18년
曺錫中改差代以具得魯爲假注書
정조 18년
申星模改差代以李允謙爲假注書
정조 18년
韓致重改差代以申絢爲事變假注書
정조 18년
醫官吳仁豐書啓奉朝賀鄭存謙病症今朝更爲看審則神氣之昏薾脈度之無力似有少勝痰滯之症別無動靜而人蔘粟米飮依前方連爲煎用之意詮次啓達答曰着意看病
정조 18년
南公轍以兵曹言啓曰卽接西所衛將李永喆牒報則明禮門內栗木一枝爲風雨所折落於西邊舊築墻上瓦子八張毁傷云待晴卽爲修改而其在愼重之道不可疎忽晝察夜巡之意分付該營何如傳曰允宮墻頹圮處草記有晝察夜巡之語則係是軍兵去就名以齋日不卽捧入豈有如許格例乎當該承旨從重推考政院不捧則軍兵巡察豈可自下擧行如不擧行亦甚駭然當該入直堂上遞差郞廳汰去可也
정조 18년
黃昇源以訓鍊都監言啓曰因兵曹草記明禮門西邊舊築宮墻瓦子八張爲栗木折落毁傷處西營軍五名將校一人率領限修改間晝察夜巡之意敢啓傳曰知道
정조 18년
黃昇源以禁衛營言啓曰本營分授明禮門內栗木一枝爲風雨所折落於西邊舊築墻上瓦子八張毁傷其在愼重之道不可疎忽令該營晝察夜巡事自兵曹草記矣西營入直訓局軍五名除出本營哨官一員率領限修改間輪回晝察夜巡之意敢啓傳曰知道
정조 18년
黃昇源以備邊司言啓曰頃因谷城縣民家失火有奠接形止報來後草記之命矣卽見全羅監司李書九所報則枚擧地方官牒呈以爲大中小殘戶蠲役停還之節親執擧行而被燒家舍則借財助丁連加董飭今五月二十五日始爲畢構而俾各依舊安堵云矣敢啓傳曰知道
정조 18년
李羽晉以奉常寺都提調意啓曰東籍親耕田所種大麥打作則所出爲九石十三斗小麥打作則所出爲一石三斗之意敢啓傳曰知道
정조 18년
甲寅六月初八日辰時上御重熙堂同副承旨入侍時同副承旨南公轍記事官鄭文始記注官金良倜承膺祚以次進伏訖上曰臺諫承牌乎公轍曰皆未承牌矣上曰各別申飭牌去來卽爲知入賤臣承命出傳命公轍書公事判付仍命退承史以次退出
정조 18년
行都承旨黃昇源坐左承旨李羽晉坐右承旨金啓洛坐左副承旨尹致性坐右副承旨金載翼坐直同副承旨南公轍坐直注書鄭文始病一員未差假注書具得魯仕李允謙仕直事變假注書申絢仕
정조 18년
黃昇源啓曰禁衛營將官來言今日本營軍兵日次私習云矣敢啓傳曰知道
정조 18년
黃昇源啓曰假注書李允謙時無職名令該曹依例付軍職冠帶常仕何如傳曰允
정조 18년
兵曹口傳政事副司直洪駿漢洪龍漢以上單付
정조 18년
傳于李羽晉曰內閣貶坐在明云新抄之後雖一次試製課講則尙不爲之何以考績乎新選文臣課講當待晴爲之預爲待令事分付
정조 18년
李羽晉啓曰今日抄啓文臣課講何承旨進去乎敢稟傳曰都承旨進去去月朔親試仍令兼行處所便殿爲之可也
정조 18년
南公轍啓曰水原府老人狀啓纔已啓下矣政官牌招開政卽爲下批何如傳曰允
정조 18년
有政吏批判書閔鍾顯進參判丁範祖式暇參議李勉兢進行都承旨黃昇源進以李秉鼎爲知敦寧以洪明浩爲同敦寧以李益運爲兵曹參議以申溆爲兵曹佐郞以李廷顯爲左通禮以朴崙壽爲養賢主簿以李海愚爲甕津府使以朴師轍爲淮陽府使
정조 18년
兵批判書具庠病參判柳誼入直進參議未差參知李祉承病同副承旨南公轍進以李致中爲副司直以金銑爲副果以李允謙爲副司正
정조 18년
黃昇源以兵曹言啓曰卽接京畿前水使許𣷯牒報則花梁僉使趙東旭以兵船致敗罷黜事月前狀聞矣該僉使所報內僉使仍存云極涉訝惑推見仍存文蹟則卽是片紙又無印跡該鎭兵房軍官私通內兵曹下人狀啓回題謄來云云而該僉使見此虛荒文蹟信而不疑者事甚痛駭事當論罪方在俟勘不敢更爲請勘文蹟末句二字又萬萬驚駭爲先譏捕文蹟謄出上送云聞極驚心往復捕將譏捕捉得則金千龍等六名皆是無賴之徒果爲僞作文蹟假稱兵曹使令下往本鎭討食的實納供矣論其所犯雖有輕重究厥情狀俱極痛急尋常關牒猶不敢如是況莫重狀本回題肆然僞作至於末句二字罪合萬戮右漢等令攸司依律處斷該僉使之不見公文只憑無印蹟之一片小紙謂之仍存至於報營者萬萬駭然不可以水使之前已請罷置而不論該僉使趙東旭令該府拿問嚴勘何如傳曰允未下直水使當日辭朝可也
정조 18년
備忘記京畿水使許任下直長弓一張長箭一部片箭一部筒兒一箇賜給
정조 18년
南公轍啓曰明日次對兩司當爲進參除在外外未肅拜呈告人員竝待開門牌招何如傳曰允
정조 18년
黃昇源以兵曹言啓曰羽林衛將朴志泓忠壯衛將尹晉錫俱以除授在外上來無期景福宮衛將韓大鳳身病猝重時月之內無望供職呈狀乞遞領軍之將輪番之任不可久曠竝改差何如傳曰允
정조 18년
黃昇源以兵曹言啓曰五衛將白泳鎭除授在外上來無期慶熙宮衛將金振九病難供職呈狀乞遞輪番之任不可久曠竝改差何如傳曰允
정조 18년
黃昇源以都摠府言啓曰今日入直內三廳武兼禁軍及軍兵等當爲中日習射而本府褒貶相値不得爲之之意敢啓傳曰知道
정조 18년
黃昇源以禁衛營御營廳言啓曰如値內中日停止之時則外中日例不得設行矣昨年八月十六日口傳下敎內便殿殿座時摠府則入直堂郞俱爲侍衛入參故頉稟猶或可也至於外中日何不設行乎今日則日勢已晩停止此後段便殿殿座時摠府雖不爲之外兩營依例設行事命下矣今日內中日以摠府褒貶相値雖爲頉啓外中日則當爲設行禁衛營內入直軍兵出試當自摠府依例請出標信而終無草記之擧故屢次往復則謂以過時一向牢却以致日勢之漸晩特敎定式之下兩營中日之無端闕次萬萬未安何以爲之之意敢啓傳曰摠府擧行極爲駭然當該摠管遞差兵曹之不能論責該房之不卽察推俱甚駭然亦爲從重推考今則日已向申中日則置之可也
정조 18년
黃昇源以禁衛營言啓曰本營前軍色從事官朴崙壽今已蕩滌敍用仍差從事官使之察任何如傳曰允
정조 18년
尹致性以義禁府言啓曰平安監司金思穆狀啓內軍餉居末植松前萬戶金致潤舊還上全未捧孟山前縣監徐潤璞等罪狀令攸司稟處事啓下矣金致潤徐潤璞等頃因備邊司草記已爲勘處勿論何如傳曰允
정조 18년
校理任希存疏曰伏以臣釋褐今纔四箇月矣徒籍先故偏荷異數再賜天樂榮光滿路累蒙寵命驟躡淸塗非但臣私心感泣冞切隕結之忱若使先臣有知泉下當作何懷區區所自勉者惟在於不計夷險隨遇殫竭少效涓埃之報而已不自意瀛館新銜又出特簡天牌宵臨促臣就直臣聞命倘慌殆若夢寐之非眞手奉恩旨不覺感淚之先零誠急叩謝雖卽出肅揆以廉防尙切餘愧繼而召對之命特下於在直之日橫經法筵昵近耿光一身榮寵固無可論而我殿下深推記舊之念旣諭以特除之由聖意之繾綣酬酢之雍容怳如家人父子之間恩山德海淪肌浹骨退自前席惶汗沾背歸語臣家闔門攢手顧臣初除旣有聖意之攸在何況是月適値千載之慶會臣幸忝邇列冀覩盛儀在臣分義豈敢辭巽於見職而惟其責任之重視他有別雖使古名儒處之亦莫不逡巡退讓況臣才鈍識短百無一能經訓史籍十遺八九平生所習不過場屋文字而猶未力治每患艱澁今殿下拔諸衆望之外畀以論思之責臣雖欲顧戀恩寵淟涊苟蹲將何以備顧問而煥黼黻乎玆敢不避猥越仰暴衷懇伏願聖慈諒臣由中之語非出例讓將臣所授之職卽令還收以重官方以安私分焉臣之空疎實狀日前講筵或淵鑑之悉燭而抑有私懇之不得不仰陳者臣之所後母今年八十有四眞元銷鑠恒多凜綴又自昨夕忽得暑感咳喘之氣挾外邪而闖發嘔逆之症對粥飮而輒作委席涔涔轉側須人臣方左右扶將猶恐失攝離捨供職實無其望伏乞天地父母竝垂矜察亟許鐫改俾便救護不勝幸甚臣無任云云省疏具悉爾其勿辭救護
정조 18년
甲寅六月初九日卯時上御重熙堂左承旨入侍時左承旨李羽晉假注書具得魯記注官金良倜承膺祚以次進伏訖上命書傳敎曰飾慶之外意在別異如是則大義固私恩伸矣拔例特除常格何論然一窠竝帶事面如何同敦寧洪駿漢洪龍漢本職許遞令該曹口傳付軍職俾卽承候慈徽之宣言外庭不但不敢爲亦所不欲爲予之本意卽然而此則不可無一諭日前因前吏判之抗旨也酬應至於徹夜慈宮豈不知之敎予小子若曰彼之如是不過執藝中一事在朝庭爲喜消息解勘之前勿令催飭當者入來私覿此所以至于今差遲者也更思處分亦未免稍過前吏曹判書李秉鼎罪名特爲蕩滌仍命退承史以次退出
정조 18년
甲寅六月初九日午時上御熙政堂抄啓文臣親試課講入侍時行都承旨黃昇源右承旨金啓洛左副承旨尹致性右副承旨金載翼假注書李允謙記注官金良倜承膺祚原任提學金憙直提學徐龍輔鄭大容原任直閣南公轍敦寧都正朴師轍童蒙敎官崔昌迪以次進伏訖上曰大臣進前憙進前曰近間霖熱太甚聖體若何上曰一樣矣憙曰王大妃殿氣候何如上曰一樣矣憙曰惠慶宮氣候何如上曰一樣矣憙曰日前賓啓後至今未得承批此莫非臣等忱誠淺薄之致而下情不勝抑鬱矣上曰予心則比諸卿等不啻百倍而其中別有所商量者明間當有所下敎矣仍命致性書表題曰擬昊民人等謝諭以解慍賦題曰南風之薰兮致性跪讀訖上曰右承旨持此御題率製述文臣往賓廳試取以來可也啓洛與崔光泰等退出上曰開講可也近淳等以次進講訖上曰所謂課講但口讀而已一不能解得文義如是而其可曰講云乎哉甚駭然自今念後至來月晦間爲限課講文臣等皆令內閣五日一次式開講發難文義能融會貫通然後予將親臨於大學一篇中當抽栍受講以此嚴飭可也上問大學之道於師轍昌迪等師轍等以次仰對上曰其見解差强也顧謂熹曰功令生所對果何如憙曰能探頤蘊奧此眞經學之士也而晝筵晉接日昃討論亦甚盛擧也上命書傳敎曰今日課講時與關東經學選擧諸人半日討論益驗其所存之如條對文字近久不聞談經說詩之餘頗覺怡然其中都正朴師轍今年爲六十七年限不遠旣往之空老甚可惜旣見其人之可用又豈可虛還以致何所聞之歎乎今日政特畀百里之任俾知所求在於隗始之意上曰守令有窠卽令知入賤臣承命出傳回奏曰守令見今無闕而瓜滿守令則高陽靑山當出云矣上曰文官守令中已滿十朔者皆令錄入賤臣承命出傳熹更爲進前曰今月是何等慶月也値千載難逢之會祝萬年無疆之福在臣等顒祝之心惟俟賓啓之承批而于今六七日未蒙慈宮之徽音下情之抑菀擧國同然矣上曰大舜曾子皆以順志爲孝予亦欲順志而慈宮旣不欲張大賀儀則予豈不承順慈宮之志乎且先朝丙寅年已例自有可考者存其在追述之道亦不宜强煩於慈宮撝謙之衷也明日諸大臣登筵時當一諭之矣仍命退諸臣以次退出
정조 18년
行都承旨黃昇源坐左承旨李羽晉坐右承旨金啓洛坐直左副承旨尹致性坐直右副承旨金載翼坐同副承旨南公轍坐注書鄭文始病一員未差假注書具得魯仕李允謙仕直事變假注書申絢仕
정조 18년
藥房都提調洪樂性提調洪檍副提調黃昇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 18년
以大司諫洪仁浩獻納魚錫齡正言金驥燦安廷善執義柳雲羽掌令李日運持平李東宇李重蓮牌不進罷職傳旨傳于尹致性曰前牌勿施更爲牌招
정조 18년
傳于尹致性曰大臣備局堂上引見
정조 18년
傳于南公轍曰禮曹判書入侍
정조 18년
尹致性啓曰大司憲李鼎揆掌令鄭尙愚在外執義柳雲羽掌令李日運持平李東宇李重蓮牌不進監察茶時之意敢啓傳曰知道
정조 18년
南公轍啓曰江華府老人啓本纔已啓下矣政官牌招開政以爲下批之地何如傳曰允
정조 18년
有政吏批判書閔鍾顯進參判丁範祖牌不進參議李勉兢式暇行都承旨黃昇源進以金魯永爲司僕主簿
정조 18년
兵批判書具庠進參判柳誼病參議李益運入直參知李祉永病同副承旨南公轍進以朴長瀗爲羽林將金載仁爲五衛將權尙鎭爲忠壯將吳彦喆爲慶熙將同知單李廷駿以金大甲韓起祿盧貴泰鄭李喆徵李亨天爲同知以金振平南德弼李相吾金兌潤鄭宅仁具協朴獻徵李世迪朴天柱爲僉知
정조 18년
以輪對官望單子傳于李羽晉曰後日次來待
정조 18년
以漢城府民家頹壓別單傳于金啓洛曰恤典令該廳卽爲分給事分付
정조 18년
尹致性以義禁府言啓曰江原監司沈晉賢狀啓內分敎官安錫任謂以老病全不察任之罪令攸司稟處事啓下矣安錫任時在江原道橫城地云依例發遣府書吏拿來何如傳曰雖與抄選有異徑行薦用則其所自好誠有可取拿處分揀飭令察其任事之意分付道臣可也
정조 18년
禁府啓目定州牧使李義綱原情云云問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓附過還任爲良如敎
정조 18년
甲寅六月初十月卯時上御熙政堂藥房入診大臣備局堂上同爲引見入侍時藥房都提調洪樂性提調洪檍副提調黃昇源左副承旨尹致性假注書具得魯李允謙事變假注書申絢記注官金良倜承膺祚待敎李存秀右議政李秉模行司直鄭民始李文源判敦寧金持默戶曹判書沈頤之行副司直徐有防吏曹判書閔鍾顯行副司直李敬懋禮曹判書金載瓚行副司直徐有大李漢豐副司直尹行任校理朴鍾淳醫官金孝儉金光國周命新李敬培李周憲安昌禧卞瀗以次進伏訖樂性等曰聖體若何上曰一樣矣樂性等曰王大妃殿氣候何如上曰一樣矣樂性等曰惠慶宮氣候何如上曰一樣矣樂性等曰元子宮氣候何如上曰好在矣樂性等曰逢是年値是月慈宮之賀儀將擧殿下之聖孝將伸臣等生老太平聖世況逢無前之慶會臣雖轉側須人而將與朝廷百官蹈舞於殿庭以盡呼嵩祝岡之誠而且聞閭巷之言莫不曰是月十八日卽我慈宮六旬誕辰也我元子五歲誕辰也至於呼嵩稱觥等節自上伸情必皆如禮也云其所慶幸之心八域同然亦可謂民情大可見也臣等之日前賓啓實是擧國同情而亦非仰請無於禮之禮也且伏念殿下懋積誠意自內仰懇旣切且至而第以我慈宮撝謙之德未蒙徽音之亟降下情不勝抑菀矣上曰是年是月予所祈祝之心難以形喩雖日日飾慶日日稱觴與卿等共展歡忭之情猶不足於予心也而但事或張大於名號儀文則亦非承順慈志之道也在予飾慶伸情之道豈可以張大爲言而聖人有言曰一喜一懼予之所喜懼之心亦當如何此所以不欲張大賀儀而至於稱觴一節亦或近於張大故至今趑且矣蓋事親之道一以順志爲孝事親必若曾子然後可謂孝矣且有先朝丙寅故事先朝聖意則以爲來年比諸今年尤爲慶賀之年故丙寅年則賀禮諸節姑爲停止者此是先大王承順慈聖之志也顧今追述之心率由之義予亦曰順志爲第一得當底道理也予當以數語文字下敎矣樂性曰今日大小臣民之顒望者惟是賀儀之克擧而及伏承聖敎臣等顒望之情還切泄菀之至矣聖意以承順慈志爲敎臣等固仰我殿下志養之聖孝亦不敢强煩矣第臣區區之意則來年之慶其亦自今年而爲始也慶自今年而始則呼嵩稱觴之禮亦宜自今年而爲始也今年則以今年之慶稱之明年則以明年之慶稱之者實合於情禮事宜也是豈儀文之張大情禮之過節者耶且雖或事之張大誠如聖敎而如此無前莫大之慶張大與否有不必論也上曰歲歲年年無歲無慶則今年雖未及稱慶而以今年未及稱之餘慶留待明年而稱之又明年而稱之以至于於千萬年之慶則此豈非國家無疆之福乎王安石詩云古人一日養不以三公換予則一以順志爲事親之道也樂性曰聖敎至及於此臣不敢更陳而自今年而克盡禮賀之道亦可爲後世法也豈不好哉上曰卿等則一以典禮言之予意則一遵先朝故事此亦爲法於後也仍命書傳敎曰予聞之親年不可不知一則以喜一則以懼朱夫子釋之曰旣喜其壽又懼其衰愛日之誠自有不能已者有是哉聖賢之言足可感人今予知年愛日且喜且懼每切來無盡之祝常存留有餘之戒應行儀節輒從省約區區此心庶獲臣民之見諒幸逢六旬之慶節欲擧稱賀稱觴之禮者卽人情天理之所當然然而喜與懼竝鄭重周章非敢緩也蓋有待爾矧且慈衷謙抑固拒愈堅日日煩懇不嫌其一直强聒是豈承順親意之方乎謹稽我朝近例昔我仁元聖后六旬誕辰賀與宴竝奉慈旨停免在今日政合仰述大抵洗腆之慶志物之奉不在於外面之張大於是乎慈宮此時之心不敢違拂先朝丙寅之敎亦欲遵倣此意令禮曹知悉今十八日誕辰賀儀以進表裏磨鍊上曰今番之雨爲民萬幸而旣雨卽晴亦甚幸矣秉模曰八域擧皆移秧百穀漸至茁茂而曰雨曰暘殆若天必從之此實由聖化之攸致也上謂秉模曰昨日親試題卿或見之耶秉模曰姑未得見矣上曰倉卒難得好題時適有風自南而至故以虞舜民人等謝諭以解慍爲題而慍字之意想難做得矣及見崔光泰試券則可謂實才也秉模曰臣亦聞之崔光泰自是實才云矣上曰領相似難久居筵席次對則右相當爲之矣卿則先退可也檍曰俄伏承下敎矣然則樂院習樂一節何以爲之乎上曰不必常常爲之而明年則當爲進宴亦不可弛習矣秉模曰頃因濟州御史沈樂洙狀啓羅里舖移設便否詳探事情更爲登聞之意覆啓行會矣卽見全羅監司李書九狀啓則枚擧康津等列邑所報以爲濟州移粟之規本無自本倉儲穀發送之事以列邑某樣穀區劃入送後待其涼藿出來分俵屬邑換作充數則倉政擧行專在屬邑而康海兩邑僻在海陬數三附近邑外嶺上下州郡道里無不遼闊邑邑所報擧稱不便而至若濟民倉則屬邑程道比康海稍近凘河之洋縱云艱涉猶不至於七山之險而昨冬一船臭載特緣不審行船則固不可因此而遽改已定之式反貽陸民之弊姑爲仍舊貫擧行事請令廟堂稟處矣當初該牧使之所請蓋出於除島民遠輸之弊而今以道啓所論觀之則移捧於康津海南之後涼藿之分俵甚難穀物之換貿又艱而外此事勢多有非便之端俄於閤外爛商于曾經道臣則亦以爲今難更爲變改云云康津海南設倉一款置之何如上曰依爲之出擧條頤之曰本曹米儲自來不敷而今番近萬包臭載之後米條尤爲大縮事甚罔措以今經費推移變通實無其路當此登稔之歲穀物旣已準拯則拯劣之米錢間收捧不甚爲難該道營邑若能待秋成收捧上納則庶可補用於當年經費依定式以錢收捧使之盡數輸納於今年之內事嚴飭分付於該道道臣何如上曰依爲之出擧條頤之曰玉冊玉寶等都監趁今預爲備待實合事宜矣上曰明年二三月則園幸相値進宴則當待秋爲之至於上號一節昨年已諭之莫重之不可不各別詳審諸般所入一齊措備可也頤之曰國朝四百年典禮由來者久矣臣曹之自外擧行皆已備置而及伏承俄者下敎下情之抑菀不可勝達矣然則進宴時所入當徐徐措備耶上曰徐徐爲之可也有防曰因日前奉審承旨左承旨李羽晉所啓陵寢忌辰祭享九色餠品中豆團餠若値暑月則不無欠精之慮永禧殿祭享則餠爲六色故冬月用豆團餠夏節用敬團餠而至於陵享則豆團旣在九色之內勢不可隨節換色卽令太常從長商確以他色可代之餠稟旨互用批旨內與本寺提調相議使之登筵時稟旨可也事命下矣享用餠品中豆團餠當暑欠精誠爲悚悶而九色外有不敢輕議可代若松膏餠卽夏月時食而亦有親祭時應用之例自四月至八月以此換用而若値暑月親祭時則松膏餠豆團餠竝在九色內豆團餠以忌辰祭所用油餠換用恐合事宜故敢此仰達矣上曰依爲之出擧條鍾顯曰頃因北路陵寢修改狀啓有營裨之都檢察而不入於別單者問于道伯草記之命矣卽見該道臣回移則以爲營裨鄭橒果爲都檢察而渠是儒業之人且與道臣有親嫌故不得啓聞云而旣有賞加之命當依此擧行故敢此仰達矣上曰然則相當窠調用可也出擧條有大曰本局前從事官李相璜蒙敍後仍卽奉命在外故待其上來啓稟還差矣臣營貶坐今已定日啓本中書以未差事涉惶悚李相璜從事官之任仍任何如上曰依爲之出擧條命退諸臣以次退出
정조 18년
甲寅六月初十日辰時上御重熙堂同副承旨入侍時同副承旨南公轍記事官鄭文始記注官金良倜承膺祚以次進伏訖上曰未下直守令皆令當日辭朝出榻敎命書公事判付仍命退承史以次退出
정조 18년
行都承旨洪明浩坐行左承旨申大升牌不進行右承旨洪義榮坐直左副承旨李晉秀坐直右副承旨尹長烈坐同副承旨韓光近坐注書鄭文始病一員未差假注書具得魯仕李允謙仕直事變假注書尹致永仕
정조 18년
南公轍啓曰大司憲洪仁浩獻納魚錫齡正言安廷善金驥燦執義柳雲羽掌令李日運持平李東宇李重蓮飭敎之下連爲催促而終不承膺以致莫重命牌之經宿闕外揆以事體萬萬未安竝從重推考何如傳曰飭敎何如焉敢更爲啓辭乎若能嚴飭豈敢如是況皆無情勢則尤焉敢留牌經宿以此以彼萬萬駭怪仍以前牌各別催促
정조 18년
南公轍啓曰事變假注書申絢身病猝重勢難察任今姑改差何如傳曰允
정조 18년
申絢改差代以尹致永爲事變假注書
정조 18년
傳于南公轍曰都承旨入侍
정조 18년
傳于南公轍曰違牌及受由玉堂許遞前望單子入之待下批牌招察任
정조 18년
玉堂前望單子入之校理李羲甲副校理尹益烈副修撰朴吉源落點
정조 18년
以副校理尹益烈牌不進罷職傳旨傳于南公轍曰只推更爲牌招
정조 18년
以副校理尹益烈牌不進罷職傳旨傳于南公轍曰今聞無情勢而無端再違云紀綱所在駭然甚矣爲先遞差禁推其代前望單子入之待下批牌招不能申飭之承旨亦爲推考
정조 18년
副校理前望單子入之姜儐落點
정조 18년
傳于南公轍曰昨今兩司擧措極爲駭然經宿留牌闕外寧有如許紀綱今於詢問之下始以不參於昨日賓對難以承召於循例之牌爲對又以此時雖前啓不可傳之爲對者尤爲駭然凡事皆有體段臺閣擧措尤何等自別則焉敢以無稽之言不然之語强覓爲說此而一向假借豈不爲關國綱當該諸臺爲先下義禁府重勘其代政官牌招開政差出承宣事尤爲駭然職在出納之地若能嚴加察飭豈有如許酬應乎都承旨以下在院承旨一竝遞差其代亦令今日政差出待下批牌招察任
정조 18년
南公轍啓曰執義柳雲羽掌令李日運持平李東宇李重蓮獻納魚錫齡正言金驥燦安廷善下義禁府重勘事命下矣依定式遞差傳旨捧入之意敢啓傳曰知道
정조 18년
南公轍啓曰大司憲李鼎揆在外執義未差掌令鄭尙愚在外掌令一員持平二員未差監察茶時之意敢啓傳曰知道
정조 18년
南公轍啓曰未下直守令辭朝事命下矣慶山縣令朴龍源兩司俱未署經今日政新除授臺諫竝直牌招以爲署經之地何如傳曰允
정조 18년
傳于南公轍曰吏曹正郞洪秉臣兵曹佐郞相換
정조 18년
南公轍啓曰新除授承旨俱未及承牌臣公轍吏兵批兼進之意敢啓傳曰知道
정조 18년
有政吏批判書閔鍾顯參判丁範祖參議李勉兢同副承旨南公轍進以洪明浩申大升洪義榮李晉秀尹長烈韓光近爲承旨吏曹正郞洪秉臣兵曹佐郞相換
정조 18년
吏批再政以洪聖淵爲大司諫申大尹爲執義李城輔爲掌令崔鎭夏曺喜有爲持平沈興永爲獻納李萬榮崔時淳爲正言洪樂敏爲吏曹正郞林蓍喆爲同敦寧大司成南公轍單付
정조 18년
韓光近以承文院都提調意啓曰院製述官有闕代前佐郞丁俔祖差下付軍職冠帶常仕何如傳曰允
정조 18년
兵批判書具庠進參判柳誼參議李益運病參知李祉永入直同副承旨南公轍進以黃昇源尹致性金載翼洪仁浩任希存尹行直爲副司直李升運丁俔祖爲副司果
정조 18년
以漢城府民家頹壓別單傳于尹長烈曰恤典令該廳卽爲分給事分付
정조 18년
韓光近以吏批言啓曰侍從臣父年七十人每於歲首抄啓加資而新有應推恩人雖非歲首亦爲抄啓加資事載在法典矣侍從臣父年七十人別單書入之意敢啓傳曰知道
정조 18년
韓光近以兵曹言啓曰五衛將尹昹身病猝劇時月之內無望供職呈狀乞遞病旣如是則輪番之任不可久曠改差何如傳曰允
정조 18년
李晉秀以義禁府言啓曰花梁僉使趙東旭令該府拿問嚴勘事傳旨啓下矣趙東旭時在任所云依例發遣府書吏拿來何如傳曰待待命拿囚可也
정조 18년
甲寅六月十一日辰時上御重熙堂都承旨入侍時行都承旨黃昇源假注書具得魯編修官安經心記注官金良倜以次進伏訖上命讀公事書判付訖仍命退承史以次退出
정조 18년
行都承旨洪明浩坐左承旨未差行右承旨洪義榮坐左副承旨李晉秀坐直右副承旨尹長烈坐直同副承旨韓光近坐注書鄭文始病一員未差假注書具得魯仕李允謙仕直事變假注書尹致永仕
정조 18년
洪明浩以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
洪明浩啓曰禁衛營將官來言今日本營軍兵日次私習云矣敢啓傳曰知道
정조 18년
洪明浩啓御營廳將官來今日本廳軍兵日次私習云矣敢啓傳曰知道
정조 18년
洪明浩啓曰左承旨申大升今日不爲仕進卽爲牌招何如傳曰許遞前望單子入之
정조 18년
韓光近啓曰來十六日日次儒生殿講日次矣敢稟傳曰近年每以此講行於十八日以製代講居首者賜第名雖日次實爲此日之識慶今番亦於十八日以製述爲之處所臨時更稟自今日朝食堂到記至十七日朝食堂修整書啓事分付成均館
정조 18년
李晉秀啓曰大司憲李鼎揆掌令鄭尙愚李城輔持平崔鎭夏在外執義申大尹牌不進持平曺喜有傳旨未下監察茶時之意敢啓傳曰知道
정조 18년
傳于洪義榮曰右承旨入侍
정조 18년
傳于洪義榮曰承旨房仍
정조 18년
以執義申大尹持平曺喜有牌不進罷職傳旨傳于李晉秀曰只推
정조 18년
韓光近啓曰未下直守令辭朝事命下矣慶山縣令朴龍源諫院則旣已署經而憲府則大司憲李鼎揆掌令李城輔鄭尙愚持平崔鎭夏俱在外執義申大尹持平曺喜有牌不進無以備員署經何以爲之敢稟傳曰一司除署經下送可也
정조 18년
以尹益烈囚單子傳于李晉秀曰分揀放送
정조 18년
李晉秀以兵曹言啓曰同知中樞府事朴鼎象李聖龍呂齊泰李馥恒閔師善鄭東煜李德普嚴桓鄭辰燁李俊迪田穰虎朴世根片重源鄭壽國權順慶金鑧朴受采張奎貞鄭錫光姜鳳麟李載春李福起金龍金時傑高漢聲崔斗燦金世鵬韓以敬權得中趙命觀李奎德李敬烈吳時綱李成春崔應迪黃麟采徐麟壽金淳彬張萬起柳鎭輝李思檍李椃桂德淳尹弼精金麒壽崔必大趙東準金重彰權僎洪宇俓吳遂晃桂德洙尹就星張貴成金尙烈鄭德昌金致達金始泳李天梯李慶麟李友益閔聖游李存吾鄭萬采洪允滉金辰華李春檍鄭彦禧僉知中樞府事權燁趙世遜崔百璿趙元龜南㯀朴憲徵金致華李潤德愼永萬李春培金鍊剛李允奎朴仁恒鄭東斌金辰容閔正修尹彝佐朴天柱朴一源尹世錥李遇春卞光祚柳東迪李仁實沈根郭世衡李義實崔廷佐金尙澤池燦絅李宗顯李相吾趙泰慶具廷弼鄭信徵李廷岳李重吾徐行遠金天章俱以老病之人或肅謝或在外上來無期竝依例減下何如傳曰允
정조 18년
李晉秀以兵曹言啓曰卽接西所衛將洪澤淳牒報則明禮門內西邊舊築墻上瓦子毁傷處今已修改云晝察夜巡軍兵解送之意分付該營何如傳曰允
정조 18년
李晉秀以訓鍊都監言啓曰因兵曹草記明禮門西邊舊築宮墻蓋瓦毁傷處今已修改晝察夜巡西營軍五名還入直所將校解送之意敢啓傳曰知道
정조 18년
李晉秀以禁衛營言啓曰本營分授明禮門內西邊舊築墻上瓦子毁傷處今已修改把守軍兵解送事自兵曹草記矣把守訓局軍還入西營直所本營哨官解送之意敢啓傳曰知道
정조 18년
副修撰南履翼疏曰伏以臣與新除授副校理臣姜儐有親査應避之嫌春秋兼銜在下當遞玆敢不避煩瀆冒控短章伏乞聖慈亟命該曹劃卽遞改以存公格焉臣無任云云省疏具悉疏辭下該曹稟處
정조 18년
甲寅六月十二日卯時上御重熙堂右承旨入侍時行右承旨洪義榮假注書李允謙編修官安經心記注官承膺祚以次進伏訖上曰今番之雨幾盡移秧日氣每若近日過了則豐登可期矣義榮曰聞八域擧皆移秧云今番之雨雖累日灑下而別無傷損之慮甚幸矣上曰左承旨何故違牌云耶義榮曰似聞有實故云矣仍命退承史以次退出
정조 18년
行都承旨洪明浩坐行左承旨洪義榮坐右承旨李魯述坐直左副承旨李益運坐直右副承旨李晉秀坐同副承旨尹長烈坐注書鄭文始病一員未差假注書具得魯仕李允謙仕直事變假注書尹致永仕
정조 18년
李晉秀啓曰大司憲李鼎揆掌令鄭尙愚李城輔持平崔鎭夏在外執義申大尹持平曺喜有未肅拜監察茶時之意敢啓傳曰知道
정조 18년
洪明浩啓曰臣明浩以司饔院司譯院提調今日褒貶進士下直之意敢啓傳曰知道
정조 18년
洪明浩啓曰同副承旨韓光近今日不爲仕進卽爲牌招何如傳曰聞有實病許遞可也
정조 18년
承旨前望單子入之李魯述李益運落點
정조 18년
李晉秀以兵曹言啓曰五衛將金載仁忠壯衛將權尙鎭除授在外上來無期景福宮衛將李萬秋景熙宮衛將吳彦喆俱以病難供職呈狀乞遞輪番之任不可久曠竝改差何如傳曰允
정조 18년
記事官吳泰曾書啓臣敬奉聖諭今月初七日馳到全羅道長城府傳諭于議政府左議政金履素所住處則以爲臣負萬戮猶輕之罪而荷再造罔極之恩善地薄竄初非可議於如臣罪犯者而特以天地之仁愛欲其生旣逭鈇鉞之誅曲賜全保之澤臣中夜興思以罪爲榮伏地泣血不知死所卽者千萬意外忽伏承特宥之恩繼以復授相職之命絲綸鄭重誨諭申複王人儼臨於下土觀聽皆爲之聳動臣拜稽祗奉如夢非眞且惶且感實未知死罪賤臣何以得此於聖明也噫向來之自干自速罔非人臣之極罪苟究其由臣實爲首其何敢以乍謫旋宥諉以已經勘斷而抗顔於人類也哉今使臣得蒙厚恩還歸舊廬猶且沒齒感祝歌詠聖澤至於政府之重叨尤豈是夢寐所到者乎臣之已試蔑效隨處僨誤之狀聖上之所俯燭通朝之所共知而況自今番罪犯以後震懍惶悸忽忽忘生不敢以恒人自處亦已久矣則今玆復授之命殆若臣命卒之秋也縱荷聖慈不忍終棄亦豈容重加拂拭使四方有所竊議刑政一任寬弛而不之恤乎自逢今月祝岡歡慶之忱卽是擧國臣民之所同況臣罪戾之蹤久違天陛北望蹈舞百倍常情恩宥之下不敢遲徊今方作行前進而去就一節初非可論謹當於行到近京之後冒死申籲以冀天地父母終始生成之恩云矣臣則明日先爲復路緣由竝以馳啓爲白臥乎事是良厼詮次善啓向敎是事
정조 18년
同敦寧林蓍喆疏曰伏以臣於摠府入直中伏奉除旨以臣爲同知敦寧府事者臣聞命兢惶感激恩數竭蹶趨肅粗伸叩謝之忱而第臣本無敦寧揆以公格自在當遞敢陳短仰瀆崇嚴伏乞聖明亟命該曹照例遞改俾存公法以安私分千萬幸甚臣無任云云傳曰啓下吏曹
정조 18년
以黃海監司李泰永狀啓薦新銀口魚限內不得封進惶恐待罪事傳于李魯述曰勿待罪事回諭
정조 18년
甲寅六月十三日辰時上御重熙堂右承旨入侍時行右承旨洪義榮假注書李允謙記注官金良倜承膺祚以次進伏訖上曰韓光近今日何故不爲仕進云也義榮曰眼病苦劇萬無供職之望昨日已言及於臣等矣上命書榻敎曰新除授承旨牌招察任上曰自昨日朝食至今日朝食堂到記先爲收入其後到記亦次次收入而學掌色中有頉者亦卽出代事卿必知委於泮長處可也命書榻敎曰王大妃殿進御加味六和湯依前方自今日一貼式限五貼煎入命退承史以次退出
정조 18년
行都承旨洪明浩坐行左承旨洪義榮坐右承旨李魯述坐左副承旨李益運坐右副承旨李晉秀坐直同副承旨尹長烈坐直注書鄭文始病一員未差假注書具得魯仕李允謙仕直事變假注書尹致永仕
정조 18년
洪明浩啓曰御營廳將官來言今日本廳軍兵日次私習云矣敢啓傳曰知道
정조 18년
李晉秀啓曰大司憲李鼎揆掌令鄭尙愚李城輔持平崔鎭夏在外執義申大尹持平曺喜有未肅拜監察茶時之意敢啓傳曰未肅拜臺諫牌招茶時
정조 18년
傳于尹長烈曰副承旨入侍
정조 18년
傳于洪義榮曰左承旨入侍
정조 18년
以執義申大尹牌不進罷職傳旨傳于李晉秀曰聞有實故許遞
정조 18년
以京畿監司徐龍輔啓本遺漏老人開錄事傳于尹長烈曰政官待開門牌招下批
정조 18년
吏曹啓目粘連觀此同知敦寧府事林蓍喆上疏則以爲臣本無敦寧揆以公格自在當遞亟令該曹照例遞改亦爲白有臥乎所旣無敦寧則似當許遞是白乎矣宰臣所帶遞仍當否臣曹不敢擅便上裁何如判付啓依回啓施行爲良如敎又啓目粘連觀此弘文館副修撰南履翼上疏則以爲臣與副校理姜儐有親査應避之嫌春秋兼銜在下當遞亟命該曹遞改亦爲白有臥乎所相避之法在下當遞副修撰南履翼所兼春秋館記事官之任今姑減下何如判付啓依允
정조 18년
甲寅六月十四日辰時上御誠正閣都承旨同副承旨入侍時行都承旨洪明浩同副承旨尹長烈假注書具得魯記注官金良倜記事官吳泰曾以次進伏訖上命明浩長烈讀公事書判付訖仍命退承史以次退出
정조 18년
藥房提調洪檍副提調洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
洪明浩啓曰備邊郞廳來言今日賓廳日次而上前開坼相値不得來會云矣敢啓傳曰知道
정조 18년
李晉秀啓曰大司憲李鼎揆掌令鄭尙愚李城輔持平崔鎭夏在外執義未差持平曺喜有呈辭監察茶時之意敢啓傳曰知道
정조 18년
傳于李益運曰吏兵房承旨持褒貶入侍
정조 18년
李益運以吏批言啓曰本曹參議今當差出而前望中無故之人只有二人以二望擬入之意敢啓傳曰知道
정조 18년
有政吏批判書閔鍾顯進參判丁範祖牌不進參議未差左副承旨李益運進以鄭致淳爲吏曹參議黃昇源爲同敦寧李羽晉爲兵曹參議前僉知尹昹今加嘉善侍從臣尹行直父
정조 18년
兵批判書具庠進參判柳誼入直參議未差參知李祉永病右副承旨李晉秀進以安春君爲都摠管吳毅常爲副摠管李普漢鄭宅興爲五衛將趙𣊟爲忠壯將金光潤爲景福將趙宗述爲慶熙將金天肅爲同知姜淵丁志寯趙成裕洪樂善蔡堉李廓李廷彪爲僉知林蓍喆申大升韓光近尹益烈爲副司直
정조 18년
傳于李益運曰見錦伯貶目中式遄其歸之語稅船指路邑守令上來者使之從近下送而雨勢如此亦無今日內下送之命其守令雖有上京者此時最閑歇豈必今日下送乎當該錯傳下敎之司謁從重推考更令該曹依此知委
정조 18년
傳于尹長烈曰繡衣持此書啓傳于備局與大臣及曾經道伯人爛議各具意見大臣指一粘連回啓事令廟堂知悉
정조 18년
李益運以吏曹言啓曰今日本曹開坼坐起時考見諸道褒貶啓本則靑松府使曺允精以警宜加勉謗豈盡信爲目草溪郡守權逴以客胡有謗爲目奉化縣監林㝡遠以才拙矯弊爲目德源府使李雲祜以濫杖姑恕爲目濟原察訪崔逵翰以久曠由病爲目成歡察訪吳翼煥其餘奚觀爲目幽谷察訪李英耆以過杖宜愼爲目召村察訪金獻行以戒在疎率爲目則竝宜置下考而置諸中考殊無嚴明殿最之意四道道臣推考警責靑松府使曺允精草溪郡守權逴奉化縣監林㝡遠德源府使李雲祜濟源察訪崔逵翰成歡察訪吳翼煥幽谷察訪李英耆召村察訪金獻行竝罷黜何如傳曰允吳翼煥則所謂其餘亦難知也其爲甄錄意在諫通勿罷可也
정조 18년
李益運以議政府領右相意啓曰今甲寅年春夏等褒貶當爲等第而臣等俱有故限內不得磨勘之意敢啓傳曰知道
정조 18년
李益運以耆老所言啓曰本所堂上多有身病今甲寅春夏等褒貶限內不得磨勘之意敢啓傳曰知道
정조 18년
洪明浩以宣惠廳都提調意啓曰本廳郞廳等今甲寅春夏等褒貶當爲等第而臣等俱有故限內不得磨勘之意敢啓傳曰知道
정조 18년
尹長烈以戶曹言啓曰本曹郞廳及所屬各司官員今甲寅春夏等褒貶依前例磨鍊以入而軍資監司宰監因都提調提調有故不得磨勘去癸丑秋冬等褒貶時司䆃寺長興庫因提調有故限內不得磨勘矣今則其時官員已多遷轉難以考績依近例蕩滌何如傳曰允
정조 18년
李魯述以禮曹言啓曰宗廟署社稷署各陵殿園墓景慕宮本曹郞廳四學童蒙敎官通禮院掌樂院奉常寺典牲署成均館禮賓寺東西氷庫東西活人署東南關王廟內醫院惠民署司譯院圖畫官員等今甲寅年春夏褒貶等第以入而弘文館藝文館春秋館承文院觀象監典醫監官員等褒貶各其司領事都提調提調及堂上有故不得一體磨勘之意敢啓傳曰知道
정조 18년
李魯述以禮曹言啓曰今此本曹春夏等褒貶等時本曹郞廳啓本中一處刀之意敢啓傳曰知道
정조 18년
李魯述以禮曹言啓曰今此所屬各司官員等褒貶時弘陵令成光默與參議臣尹行元有應避之嫌不爲同爲磨勘別啓本以入之意敢啓傳曰知道
정조 18년
李魯述以弘文館大提學意啓曰今春夏等本館褒貶當爲等第磨勘而領館事洪樂性有身病限內不得爲之之意敢啓傳曰知道
정조 18년
李益運以敦寧府言啓曰府郞廳等矣今春夏等褒貶等第當爲磨勘而首堂上在外未肅拜限內不得爲之之意敢啓傳曰知道
정조 18년
洪明浩以兵曹言啓曰拆見諸道褒貶啓本則全羅監司李書九啓本中威鳳別將李潤德以宜勤禁松爲目則宜置下考而置諸中考江華留守曺允大啓本中德津萬戶劉寬澤以戎器不修爲目則宜置下考而置諸中考統制使申大顯啓本中安骨萬戶金仁國以瑣節宜略爲目助羅萬戶金壽亨以何有浮謗爲目則宜置中考而置諸上考浦項別將崔匡世以管庫宜察爲目則宜置下考而置諸中考黃海兵使姜五成啓本中善積僉使李師春以瑣謗奚論爲目則宜置中考而置諸上考全羅右水使鄭彦衡啓本中黔毛浦萬戶金振聲以益勉松政爲目則宜置下考而置諸中考殊無嚴明殿最之意各該道守帥臣竝推考警責威鳳別將李潤德德津萬戶劉寬澤浦項別將崔匡世黔毛萬戶金振聲竝下考施行安骨萬戶金仁國助羅萬戶金壽亨善積僉使李師春竝中考施行何如傳曰允
정조 18년
洪明浩以兵曹言啓曰拆見諸道褒貶啓本則龍津萬戶柳東興平山浦萬戶南允尙以三年窠邊將兩次居中一中雖爲遇赦蕩滌其不職可知依例罷黜何如傳曰允
정조 18년
洪明浩以兵曹言啓曰本曹今甲寅年春夏等褒貶啓本中刀之意敢啓傳曰知道
정조 18년
洪明浩以兵曹言啓曰本曹今甲寅年春夏等褒貶等第磨鍊以入而曹所屬軍器寺司僕寺官員等褒貶因各其提調有故不得一體磨勘之敢啓傳曰知道
정조 18년
洪明浩以兵曹言啓曰卽接南所衛將鄭元大牒報則金虎門南邊月廊外壁築墻一間許因雨頹圮云令紫門監爲先以杻杷子堅實圍排待晴卽爲修築而把守軍兵金虎門入直軍八名除出限改築間嚴加守直之意分付何如傳曰允
정조 18년
洪明浩以兵曹言啓曰卽接南所衛將鄭元大牒報則金虎門北邊月廊南所部將直所外面築墻一間許因雨頹圮云令紫門監爲先以杻杷子堅實圍排待晴卽爲修築而把守軍兵金虎門入直軍八名除出限改築間嚴加守直之意分付何如傳曰允
정조 18년
洪明浩以都摠府言啓曰今日入直內三廳武兼禁軍及軍兵等當爲中日習射而褒貶上前開坼相値內外中日依例不得爲之之意敢啓傳曰知道
정조 18년
洪明浩以濬川司都提調意啓曰本司都廳及郞廳今甲寅年春夏等褒貶當爲等第而臣等俱有故限內不得磨勘之意敢啓傳曰知道
정조 18년
洪明浩以壯勇營都提調意啓曰本營從事官及諸將官今甲寅春夏等褒貶磨勘以入之意敢啓傳曰知道
정조 18년
洪明浩以壯勇營言啓曰本營諸將校軍兵今甲寅春夏等勤慢啓本中一處刀擦之意敢啓傳曰知道
정조 18년
洪明浩以壯勇營言啓曰本營諸將校各哨色頭目軍及統首等今甲寅春夏等勤慢磨勘以入之意敢啓傳曰知道
정조 18년
洪明浩以訓鍊都監都提調意啓曰今甲寅年春夏等褒貶磨勘之意敢啓傳曰知道
정조 18년
洪明浩以訓鍊都監言啓曰因兵曹草記金虎門南邊月廊外壁築墻一間許頹圮處金虎門軍八名除出將校一人率領限改築間嚴加守直之意敢啓傳曰知道
정조 18년
洪明浩以訓鍊都監言啓曰因兵曹草記金虎間北邊月廊外壁築墻一間許因雨頹圮處金虎門軍八名除出將校一人率領限改築間嚴加守直之意敢啓傳曰知道
정조 18년
洪明浩以禁衛營都提調意啓曰本營從事官及諸將官今甲寅春夏等褒貶當爲等第而臣樂性有身病限內不得磨勘之意敢啓傳曰知道
정조 18년
洪義榮以工曹言啓曰本曹郞廳今甲寅年春夏等褒貶及屬司尙衣院繕工監掌苑署造紙署瓦署典涓司官員今甲寅年春夏等褒貶合七度磨勘以入之意敢啓傳曰知道
정조 18년
甲寅六月十五日卯時上御熙政堂吏兵房承旨持褒貶啓本入侍時行都承旨洪明浩左副承旨李益運假注書具得魯李允謙記注官金良倜記事官吳泰曾待敎李存秀以次進伏訖上曰褒貶開坼可也明浩益運互相讀奏訖上曰承旨少退待下敎更爲入侍也承旨以下竝少退少頃明浩益運更爲進伏上曰尹長烈則聞有眼病不可以讀貶目書判付也其外他承旨皆令入侍也賤臣承命出傳行左承旨洪義榮左副承旨李魯述右副承旨李晉秀以次進伏各書判付訖上命書榻敎曰王大妃殿進御加味六和湯停止加減二香散自今日一貼式煎入又命書榻敎曰進御淸肺湯依前方一貼煎入益運曰卽伏見京畿監司徐龍輔忠淸監司李亨元黃海監司李泰永全羅監司李書九慶尙監司趙鎭宅咸鏡監司金華鎭今春夏等褒貶啓本則守令無一人居下殊無嚴明殿最之意諸道道臣竝推考何如上曰依爲之出擧條明浩曰卽伏見黃海兵使姜五成江華留守曺允大南兵使李格黃海水使李海愚慶尙左水使姜膺煥今春夏等褒貶啓本則邊將無一人居下殊無嚴明殿最之意竝推考何如上曰依爲之出擧條益運曰殿最法意何等愼重而卽伏見刑曹今春夏等褒貶啓本則捕盜部將等第旣書勤字又書上字疊牀違例事甚未安當該磨勘堂上竝從重推考何如上曰依爲之改磨勘以入可也出擧條明浩曰殿最事體不輕而重卽伏見兵曹今春夏等褒貶啓本則本曹佐郞柳憲周只書題目不書等第事未前有極爲未安當該磨勘堂上竝從重推考何如上曰依爲之改磨勘以入可也出擧條命退諸臣以次退出
정조 18년
行都承旨洪明浩坐行左承旨洪義榮坐直右承旨李魯述坐左副承旨李益運坐直右副承旨李晉秀坐同副承旨尹長烈坐注書鄭文始病一員未差假注書具得魯仕李允謙仕直事變假注書尹致永仕
정조 18년
李益運啓曰大司憲李鼎揆掌令鄭尙愚李城輔持平崔鎭夏在外執義未差持平曺喜有呈辭監察茶時之意敢啓傳曰知道
정조 18년
李魯述啓曰惠慶宮誕日進獻單子安寶次寶請出之意敢啓傳曰知道
정조 18년
傳于李晉秀曰刑政之最關於民國者逆與贓兩案而已觀於制律之法意民國之一體不難解也於此而尙或容議於銷刻伸詘乎至於重臣之所坐非贓也其時別有難明之誣禍色駴機之迫急又將棄一古家而關西事會適先發從先發之事端而收殺之行査只付道伯置對不施訊推第其莅藩時嚴酷太過徵逋排俸之際厚被西民之怨咨大同門外宣諭之擧特欲鎭沸而息囂伊後難明之誣旣燭本情之無他旋命復其爵而錄其子果使重臣所坐眞箇是贓也云爾則前後處分豈若是宛轉委曲乎但關西査啓中第三件發賣詳定之外條四十萬金歸屬一款爲䵝昧之端至今未決以待公議之循同矣取用剩條爲流來謬例而例歸於各其發賣之司且有近十萬包之償貸者而又其餘數入於修繕之需簿書可按若此則餘數不但無幾況其減直之明證印關宛然輕價之勿拘筵奏有人每包十緡旣云虛詤則餘剩實數自當頓減而裨供之落空吏簿之難信按査之道伯亦已爲言其時道伯一言豈不百勝於卄載後一繡衣之依俙摸索乎且聞於曾按是道者藉令餘剩誠如傳說事情理勢俱不相似豈有事理外所犯乎此說亦可謂略而盡然而屢次詢問尋遣御史又令廟堂更商稟奏者卽爲刑政之所關而兼欲使人人曉然知事實然後處分也今番繡啓中磨破件記一一目擊力言緊的之跡到今何必持疑故監司趙曮關西第三件事與一二件竝置分揀之中事分付
정조 18년
傳于李晉秀曰禁府刑曹輕囚竝放
정조 18년
傳于李晉秀曰館職居中例皆作窠玉堂省記之以金近淳塡入極爲駭然當該兵曹堂上該房承旨從重推考省記改修正以入
정조 18년
李益運啓曰忠淸道老人啓本纔已啓下矣政官待開門牌招開政下批何如傳曰允
정조 18년
洪明浩以兵曹言啓曰宣薦內禁衛取才時三技以上入格人單子書入之意敢啓傳曰知道
정조 18년
洪明浩以備邊司言啓曰以平安道按覈御史李相璜書啓傳曰繡衣持此書啓傳于備局與大臣及曾經道伯人爛議各具意見大臣指一粘連回啓事命下矣取見其書啓則以爲庚寅辛卯年監司臣趙曮贓案之登於道査者具條有三一曰徵債錢十萬兩之歸於私用也一曰請得備局別餉庫錢七萬八千兩之虛文書去來也一曰發賣剩錢四十六萬二千餘兩之私自取用也前右尹趙鎭寬之爲其父訟冤則一皆反是有曰徵債錢則貿穀三萬二千餘石添補各庫以資將士支放之需備局錢排朔創設之初先爲貸用而及至翌年皆已準報備局發賣小米八萬石以輕價出給於江邊邑鎭則一石十兩之說初不近似京司穀一萬五千一百十石自該司送差人發賣則其剩餘多少初無關涉云云而本事且係年久文書缺落居多詞證則憑問少人應問二十人內生存者只有五人故發問目取招則庚寅年戶房營吏宋在心以爲備局請得八萬石中三萬二千餘石以詳定價將士支放次貿置各庫餘數則庚寅年間江邊諸邑大歉民不聊生故每石三兩五錢發賣別餉庫錢七萬八千兩貸用事初非直爲取用於別餉中別餉庫錢只有封不動條故遷動爲難以貸用於別餉庫樣論報備局而其實則以他各庫錢取用及至翌年自備還報京各司發賣事各其差人持關文下來故從自願分定於列邑則差人之從中取剩非營門所知帳籍紙戶籍紙續案等紙價卽每年自營出給者而庚寅年亦爲依前出給至於江界發賣每石十兩之說尤爲孟浪江邊尤甚邑皆以三兩錢數分排則江界一邑豈有獨捧十兩之理乎此莫非吏裨之誣招假使發賣小米有所餘剩其時營門自備賑穀分俵列邑者爲五千餘石別餉庫自備充補爲七萬八千兩西將臺營建錢爲三千兩此外無他所知之事云補膳庫色吏玉純贊吳辰權等以爲補繕庫貿米劃屬之爲六千六百六十石而以其耗條依詳定至今用下云補軍庫別將趙昌大以爲補軍庫貿米劃屬石數雖未記得果然的實云故親執査究則果有備局小米五萬七千石減價關文而關內辭意則邑鎭所報市直多至四兩五錢或至三兩八九錢而以民間事勢必有難辦每石以三兩五錢減價行會其餘三萬二千六百石以十萬兩依詳定例貿取分俵於各庫者分明載錄於其時重記中備局貸錢七萬八千兩亦有報備局還報之文狀至於營別置穀之恒式外取剩補下於營用自是本營謬例雖不窮査若德川等邑三兩七錢寧邊三兩六錢楚山等邑四兩殷山之三兩發賣亦在於磨破件記中雖無印踏亦可見當初發賣價之不至爲八兩七兩以各人等招辭參以文書較看於趙鎭寬原情則語多相符各有歸屬其中各庫添付米三萬二千餘石貿取之十萬兩錢鎭寬則以爲徵債所捧道査則以爲轉幻取剩而旣無自某處轉幻出來之文跡徵債錢二十四萬兩區處件記中分明以十萬兩貿米懸錄鎭寬原情不可謂全然無憑而旣非踏印文書故亦不敢斷以爲眞證備局米營別置米之分定作錢或有關文或有件記俱有可考而京司穀請得發賣事初無一張關文一張件記其非自營主管發賣似無可疑而大抵發賣取剩已成本營謬規以謬規而議贓案無怪其子之籲冤且宋在心招中諸般自備與修補雖未知實入之果如所供而自備與修補蓋嘗實有是事況備局貸錢之還報明有文案則所謂發賣剩錢恐不可斷之以入己取用餘剩雖曰襲謬違越恒式自係非法旣已現發亦不可全歸於無犯之科爲辭矣依下敎收議于時原大臣及曾經道臣則行判中樞府事朴宗岳以爲向來趙鎭寬之爲父訟冤有三條曰徵債錢之歸於私用也曰別餉庫錢之虛文書去來也曰發賣錢之私自取用也極口發明縷縷呼籲蓋貪贓有國重律也只憑其子之訴冤遽然昭雪實非朝家懲貪礪世之道也一直置人於䵝昧之科亦非聖世綜名核實之政也是以臣於伊時請遣繡衣明査詳覈者良以此也今按御史啓本三條論列鑿鑿有依據其所云徵債錢不可謂之歸於私用也別餉庫錢亦不可謂之虛文書也發賣剩錢所用處雖無文跡之可據而其所自備與修補實有是事云而末段結之以雖曰襲謬亦不可斷以入己而違越恒式則未必全然無犯云臣於此反覆思之則襲謬之弊非但關西諸道營邑流來之弊每多如此若以襲謬而謂之犯贓以此爲鐵案不得移易則趙曮之獨被此律豈不誠冤乎哉然事係難愼唯有博詢而處之焉伏惟上裁云行判中樞府事金憙以爲今番之特遣繡衣更加詳査者一則贓律之不可不嚴也一則冤枉之不可不察也臣誠欽仰之不已而觀此繡啓中所論列則旣曰各人招辭參以文書校看於趙鎭寬原情則語多相符各有歸屬又曰自備與修輔蓋嘗實有是事備局貸錢之還報明有文案之可證然則趙曮之冤與不冤於此可判而第臣實無別般所見只以繡啓爲可據之案而若其知此事實者似莫如曾經道伯之人待其回啓果以繡啓不以爲不然則特降處分俾得昭晣恐於嚴贓律案冤枉之道兩得其宜矣伏惟上裁云行大提學洪良浩以爲此事旣係年久臣之在營時未及留心採訪而今見繡衣査啓俱有條理則不敢別生意見有所論斷云行司直鄭民始以爲故監司趙曮事待罪本道時歲月已久未得詳聞今於繡啓有不敢指的爲言云戶曹判書沈頤之以爲今以繡啓所査較看於其時道啓則事實雖甚相左第其別餉錢七萬八千兩之翌年準充籌司旣有去來文牒徵債錢十萬兩之換貿穀物本營且有踏印重記俱是公家簿書一按可復則不可歸之於無憑據之科而惟此取剩一款厥數之爲四十六萬二千兩者若以近年來本道事情推之則剩餘之若是夥多恐無是理繡啓所論亦不無所據而事係年久且無印簿則贓案至嚴不敢以臆見指的仰對云領議政洪樂性嫌不獻議領中樞府事蔡濟恭病不獻議左議政金履素未肅拜臣秉模以爲公家査體當以文跡爲據而繡啓所論三條中徵債錢之三萬二千餘石貿米自有重記所載備局貸下錢七萬八千餘兩蓋以其時排朔之創設在於五月本道秋捧例在九月以後則自五月至八月各樣應下七萬八千三百餘兩無以拮据故依此數別餉庫錢貸下之意論報本司以每年別備中減錄一萬兩以其許減之萬兩每年充報限以八年盡償之意筵稟許施矣其翌年該道臣趙曮報本司文狀內朝家許貸固出於成其本事之盛意則其在道理固當撙節財用以報公貸故自備錢貨盡爲充報於前年貸下之數云云亦以充報之意載錄於重記則虛文去來宜無是理也夫虛去來者必有目前不得不充報者而無以準充其數將陷於罪辟然後始當以死中求生之計作爲虛文以掩耳目苟冀一時之無事何必不遵每年萬兩還報之朝令而自願翌年之準報留此虛文自做日後必發覺之罪乎至於發賣餘剩四十六萬二千餘兩之私自取用一款最爲疑晦最難掉脫而第以本道事情推之其時備局發賣與營穀年例發賣合以計之恰爲十一萬餘石詳定元價擧其大數已爲三十三萬餘兩而又於此外取剩四十萬餘兩則每石取剩幾皆爲四兩餘論以內地已不近似又況江邊諸邑無非錢荒之處則每石元價七八兩或十兩縱至剝膚椎髓恐難於一年內收殺此實可疑之大者而繡啓所謂減價關文又不可謂無憑無據矣第臣之意箕營排朔雖竭其廩餘決無周年內備得七萬八千餘兩之理而備局貸下七萬八千餘兩之還報乃在翌年則若非發賣時如干餘剩未知何處着手而有此準報乎臣故以爲四十餘萬取剩之說恐或出於不知裏面竝與詳定元價混計於四十餘萬之中而若欲爲彼之地全無取剩云爾則亦豈成說哉大抵詳定外取剩毋論多少均是法外道臣以執法之地行此法外之事誠有罪矣流來謬例無一人擺脫以此論贓無怪其或有稱冤之論而至嚴者贓法莫大者贓案道啓繡啓旣多前後之相左應問各人幾無存者今以近二十年後四五人之招遽然飜案初非敢議到者上裁何如傳曰已有下敎者矣
정조 18년
左議政金履素疏曰伏以天休滋至邦慶無疆千一之令節載屆億兆之歡祝普騰區區下情曷勝欣忭之至仍伏念臣職忝大官之列班居具僚之先而全昧義分首陷大戾揆以常憲實合萬殞而薄施惟輕之典倖逭鈇鉞之誅善地投竄匪罪伊恩霜雪雨露同歸至敎臣於是瞻天御恩伏地訟愆竊自矢從今以往息黥補劓不敢復齒恒人猶可以少贖旣往之辜犯誠不自意天地之生成若偏微臣雷雨之霈宥趁此昌辰赦書旣降恩誥同頒罪累旣滌官銜自如繼又簪筆之臣儼臨下土傳宣聖諭所以牖其至迷恕其無它者字字諄複噫爲人臣而負此罔赦之罪荷此罔極之恩者從古以來能有幾人莊誦德音且感且惶不知此生此世將何以報答洪私之萬一也噫臣罪臣自知之受恩如天致位至斯涓埃思效寸心如丹而顧其蔑學昧識冥行信心三載中書一直憒憒觸事僨誤隨處顚錯以至向日而極矣倘非我聖上至仁至慈拯之濟之則臣何以獲全微喘得有今日哉到今自處之義惟有歸身畎畝歌詠聖澤以沒餘齒自附於塵刹之報而已尙安敢憑恃寵靈自同無故重入政事之堂復叨具瞻之地有若微眚薄過之乍經勘處旋同無故者哉臣於三朔逖違之餘又値擧國蹈舞之會恩宥之下不敢濡滯道塗跋涉纔已來伏城外而重任復叨旣無冒當之望情地孔蹙益切自訟之忱脩門咫尺徊徨躑躅不敢爲進身之計玆敢猥入文字冒死仰籲於天地父母之前以祈終始生成之澤衷情震迫言不知裁伏乞聖慈俯垂諒察收還臣議政復授之命仍勘其前後罪犯以肅綱紀以幸公私千萬血祝臣無任云云答曰省疏具悉卿懇遂事不須更提重卜爲備鼎席炎程穩旋第爲卿欣喜慶辰孔邇須卽肅命仍參起居之班仍傳曰此批答遣史官傳諭
정조 18년
行都承旨洪明浩坐行左承旨洪義榮坐右承旨李魯述坐直左副承旨李益運坐右副承旨李晉秀坐直同副承旨尹長烈坐注書鄭文始病一員未差假注書具得魯仕李允謙仕直事變假注書尹致永仕
정조 18년
李益運啓曰今六月二十日都目政事爲之之意敢啓傳曰知道
정조 18년
有政吏批判書閔鍾顯進參判丁範祖牌不進參議鄭致淳左副承旨李益運進以韓光植爲執義鄭尙愚爲修撰成均學正單承慶恒學祿單柳楨
정조 18년
洪明浩以兵批言啓曰同知中樞府事李廷卨韓景禹五衛將鄭宅興忠壯衛將趙𣊟俱以在外除授上來無期竝改差何如傳曰允
정조 18년
洪明浩以兵批言啓曰訓鍊正前望中在京無故人只有二人以二望擬入之意敢啓傳曰允
정조 18년
兵批判書具庠進參判柳誼病參議李羽晉入直參知李祉永病右副承旨李晉秀進以安宗厚申大尹爲副護軍金近淳爲副司果李爔爲訓鍊正
정조 18년
李晉秀以訓鍊都監言啓曰依下敎北營拘留前宣傳官柳興源前守門將高行儉竝保放之意敢啓傳曰知道
정조 18년
甲寅六月十七日申時上御重熙堂右副承旨入侍時右副承旨李晉秀假注書李允謙記注官承膺祚記事官吳泰曾以次進伏訖上曰進御淸肺湯一貼煎入出榻敎上曰王大妃殿進御加味二香散一貼煎入出榻敎命書傳敎曰日次儒生製述處所明倫堂爲之待御題書下承旨與大提學進詣泮宮試取以來試官則時原任閣臣及文任入直玉堂爲之試紙以大好紙爲之事分付命退承史以次退出
정조 18년
行都承旨洪明浩坐行左承旨洪義榮坐直右承旨李魯述坐左副承旨李益運坐直右副承旨李晉秀坐同副承旨尹長烈坐注書鄭文始仕一員未差假注書李允謙仕直事變假注書尹致永仕
정조 18년
李益運啓曰大司憲李鼎揆掌令李城輔持平崔鎭夏在外執義韓光植未肅拜掌令一員未差持平曺喜有呈辭監察茶時之意敢啓傳曰知道
정조 18년
傳于洪義榮曰右承旨與大提學持此御題偕往泮宮試取以來
정조 18년
傳于李益運曰入格儒生入侍
정조 18년
傳于李益運曰今夜弛禁
정조 18년
洪明浩以兵曹言啓曰卽接南道參軍申大恒牒報則禁衛營所授崇禮門西邊近處體城三間半許今日頹仆云令繕工監爲先把子圍排分授軍門急速修築而把守軍兵亦令該軍門量宜定送限改築間嚴加守直之意分付何如傳曰允
정조 18년
洪明浩以都摠府言啓曰今日入直內三廳武兼禁軍及軍兵等當爲中日習射而惠慶宮誕日相値不得爲之之意敢啓傳曰知道
정조 18년
洪明浩以禁衛營言啓曰本營分授崇禮門西邊體城三間半許頹仆處把守軍兵令該軍門量宜把守事自兵曹草記矣出番鄕軍十五名哨官一員嚴飭定送率領晝夜輪回把守而待晴卽爲修築之意敢啓傳曰知道
정조 18년
甲寅六月十八日辰時上御便殿日次儒生製述科次入侍左副承旨李益運同副承旨尹長烈記事官鄭文始假注書李允謙記注官金良倜承膺祚試官一提學鄭民始檢校直提學徐有防徐鼎修金載瓚一直提學徐龍輔二直提學鄭大容原任直閣尹行任檢校直閣徐榮輔待敎李存秀大提學洪良浩弘文提學鄭昌順藝文提學閔鍾顯副校理李羲甲副修撰韓用鐸以次進伏訖上曰大臣引接賤臣承命出傳與領府事蔡濟恭判府事金憙右議政李秉模偕入進伏訖濟恭等曰庚炎頗熱聖體若何上曰一樣矣濟恭等曰王大妃殿氣候何如上曰一樣矣濟恭等曰惠慶宮氣候何如上曰一樣矣濟恭等曰元子宮氣候何如上曰好在矣濟恭等曰見今積雨幸霽瑞日初暾此莫非我聖上誠孝攸致而天心之喜悅亦可推知擧國歡忭之忱曷有其極上曰以予喜懼之心逢此莫大之慶辰日月岡陵之祝難以形喩也命考券上曰對讀官太不足入侍注書亦令對讀可也賤臣承命讀券良浩等考券訖上命坼榜至吳琰濟恭曰此是臣婦姪也臣雖非命官旣在試官之列則不無所嫌拔去宜矣上曰旣非命官主文則不必爲嫌而諸議以爲如何良浩等曰雖非主文此等事多有拔去之已例領府事之言亦或似然矣上曰莫非數也然則拔去是時元子宮侍坐取鄭澣試券揮筆賜批特書三下點點天機字字恩光筆力鄭重寶墨輝煌濟恭等曰此試券別無欠處且元子宮親考亦甚可貴宜置高等矣仍取申鳳朝等十一人命書傳敎曰今日儒生製述居首三中進士申鳳朝李始源竝直赴殿試三下生員鄭澣直赴庭試會試三下生員鄭遂龜給二分草三下進士魚用升給一分次上進士李寅協吳翼喆生員郭必寧進士徐有鎭生員金啓河趙鎭順各紙二卷筆三枝墨一笏賜給濟恭等曰以慈宮撝謙之聖德以聖上順志之達孝稱賀進爵之節未得如禮爲之下情不勝抑菀矣臣等今適登筵略陳呼嵩之禮少伸祈天之忱是臣等區區之望也仍與諸試官及承史侍衛之臣三呼嵩訖上曰今日則固宜侍歡於慈宮而且日熱如此未暇與卿等竟日酬酢卿等姑爲退去可也上曰入格儒生使之待令仍命退諸臣以次退出